section_heading: Povijest
paragraph_text: No, Polonnaruwa zahvaljuje svoj procat Vijayabāhuvom unuku, Parakrama Bahu I., koji je vladao od 1153. do 1186. godine. Njegova vladavina donijela je Polonnaruwi zlatno doba. Gradnjom umjetnih jezera, kao što je Parakrama Samudra ("Parakrama more"), i sustava za navodnjavanje velikih područja poljoprivreda, naročito uzgoj riže, omogućeni su dobri urodi i u vrijeme suše. Pored toga, jezero je štitilo i od mogućih napada neprijateljskih trupa, a služilo je i kao park za brojne palače i svetišta koja su nikla oko njega.